சீனாவுக்கும் அமெரிக்காவுக்கும் இடையிலான பொருளாதார மோதல் உலகப் பொருளாதாரத்துக்கு பரந்தளவிலான பாதிப்புகளைக் கொண்டுவரும்.அமெரிக்காவும் சீனாவும் முறையே ஒரு சதவீத, இரண்டு சதவீத வளர்ச்சியை இழக்கக்கூடும் என்றும் அதேவேளை உலக பொருளாதார வளர்ச்சி சுமார் அரை சதவீதத்தினால் சுருங்கும் என்றும் சர்வதேச நாணய நிதியம் மதிப்பிட்டிருக்கிறது. சீன -- அமெரிக்க வர்த்தகப் போரின் விளைவாக ஏனைய நாடுகளின் பொருளாதாரங்கள் பாதிக்கப்படுவதால் இன்னொரு உலக பொருளாதார மந்தநிலை தோன்றும் என்று அஞ்சப்படுகிறது. இந்தோ- பசுபிக்கில் சீனாவை அமெரிக்கா ' கட்டுப்படுத்துவதற்கான' வாய்ய்புகளும் மிகக் குறைவே. அமெரிக்காவின் ஆட்சேபங்கள் மற்றும் மேற்குலகின் பிரசாரங்கள் இருந்தாலும் சீனாவின் ' ஒரு மண்டலம், ஒரு பாதை' என்று அழைக்கப்படுகின்ற புதிய பட்டுப்பாதை திட்டம் தடம்புரள்வது சாத்தியமில்லை.